經數: 一七八九

經名: 楞伽阿跋多羅寶經註解卷第三下

頁數:  四○一

上              欄

句義. 諦聽諦聽. 善思念之. 當爲汝說. 大慧白

佛言. 唯然受敎. 佛告大慧. 所謂貪者. 若取若

捨若觸若味. 繫著外塵墮二邊見. 復生苦陰

生老病死憂悲苦惱. 如是諸患皆從愛起. 斯

由習近世論及世論者. 我及諸佛說名爲貪.

是名攝受貪欲不攝受法  此是結指所問所

答. 大慧因復. 問貪欲及法之義. 答中以取捨

等爲貪. 貪卽煩惱. 以貪故繫著外塵等卽結

業也. 復生苦陰等. 卽苦道也. 然皆以愛爲本.

愛復由習近世論. 及世論者卽人也. 皆能攝

令生貪. 故云攝受貪欲. 言不攝受法者. 不攝

受正法也

大慧. 云何攝受法. 謂善覺知自心現量. 見人

無我及法無我相妄想不生. 善知上上地. 離

心意意識. 一切諸佛智慧灌頂. 具足攝受十

無盡句. 於一切法無開發自在. 是名爲法. 所

謂不墮一切見一切虛僞一切妄想一切性一

切二邊. 大慧. 多有外道癡人. 墮於二邊若常

若斷. 非□慧者. 受無因論則起常見. 外因壞

因緣非性則起斷見. 大慧. 我不見生住滅故.

說名爲法. 大慧. 是名貪欲及法. 汝及餘菩薩

摩訶薩. 應當修學此答攝受法問謂善覺

知等者. 言所攝受非別有法. 卽覺知*唯心所

現. 見二無我不取於相. 離諸分別善知諸地

行相. 離心意識受諸佛灌頂. 具足受行. 十種

大願. 於一切法悉得自在. 是名法利. 又言不

墮一切見等. 謂顯自性離諸邪倒. 多有外道

下. 凡墮邊見皆愚人法. 非□慧者. 謂斷常邪

見. 非小乘□慧. 無因論. 謂四大性常. 不假因

中              欄

成故墮常見. 或見外因壞滅. 計因緣非性則

成斷見又言. 我不見生住滅故者. 則生而無

生住而非住滅而非滅. 則異乎斷常. 是名爲

法. 結勸可見

爾時世尊欲重宣此義而說偈言

一切世間論      外道虛妄說

妄見作所作      彼則無自宗

唯我一自宗      離於作所作

爲諸弟子說      遠離諸世論

心量不可見      不觀察二心

攝所攝非性      斷常二俱離

乃至心流轉      是則爲世論

妄想不轉者      是人見自心

來者謂事生      去者事不現

明了知去來      妄想不復生

有常及無常      所作無所作

此世他世等      斯皆世論通

初四句頌世論計作所作不知*唯自心量

則以有無爲宗. 言作所作者. 作謂能作. 所

謂所作之法. 如計梵天微塵等生是也. 唯

我等者. 佛謂唯我以自心爲宗. 離於妄計能

作所作. 爲諸弟子說此正法令其不習世論.

心量不可見者. 以心離性執. 不可以有無見.

不可以能所攝. 是謂斷常俱離. 二心卽有無

見也. 心爲斷常所轉者則爲世論. 心離分別

不爲所轉. 是明見自心也. 若彼外道. 計來者

爲生去者爲滅事卽生死事也. 不現卽滅也.

薩說無去無來. 卽不生不滅. 故云明了知去

來. 妄想不復生也. 後四句惟頌世論. 如文可

下              欄

見

爾時大慧菩薩復白佛言. 世尊. 所言涅槃者.

說何等法名爲涅槃. 而諸外道各起妄想. 佛

告大慧. 諦聽諦聽. 善思念之. 當爲汝說. 如

諸外道妄想涅槃. 非彼妄想隨順涅槃. 大慧.

白佛言. 唯然受敎. 佛告大慧. 或有外道陰界

入滅境界離欲. 見法無常心心法品不生. 不

念去來現在境界. 諸受陰盡. 如燈火滅如種

子壞. 妄想不生. 斯等於此作涅槃想. 大慧. 非

以見壞名爲涅槃  前論二乘所得涅槃與外

道. 以妄想識滅爲涅槃. *辯之明矣. 大慧於

此復有所請者. 恐理未盡明見未盡破. 或墮

邪見. 則究竟解脫之道. 無上涅槃之城. 反致

侵毁. 本有法身慧命不得而顯. 此大慧之所

憂. 不可不復請也. 如來乃告曰. 或有外道陰

界入滅等作. 涅槃想者. 按提婆論釋. 凡外道

妄計. 涅槃有二十種. 此當第一. 論曰. 諸受

陰盡如燈滅種壞風止. 名涅槃. 今文則又曰

境界離欲等. 謂於六塵無染故曰離欲. 見諸

法無常故. 不起心心數法. 以不念過現等境

故. 諸受陰盡如燈滅種壞. 受滅則想滅. 故曰

妄想不生. 且約想滅云爾. 其實見想不除故

斥曰. 非以見壞爲涅槃也. 此總破諸計

大慧. 或以從方至方. 名爲解脫. 境界想滅猶

如風止. 或復以覺所覺見壞. 名爲解脫. 或見

常無常作解脫想. 或見種種相想招致苦生

因. 思惟是已不善覺知自心現量. 怖畏於相

而見無相. 深生愛樂作涅槃想  從方至方

者. 論云. 第二外道說. 最初有方. 從方生世間

經數: 一七八九

經名: 楞伽阿跋多羅寶經註解卷第三下

頁數:  四○二

上              欄

及人. 人生天地. 次第滅沒還入彼處. 說方是

常名涅槃因. 或謂方猶方所. 亦復此也. 謂從

彼至此不失1本性. 又曰. 境界想滅猶如風止

者. 新說云. 風仙外道. 計風能生殺萬物. 而風

性常是曰涅槃. 或謂風止則無跡而已. 言覺

所覺等者. 外道言覺多謂覺想. *入楞伽云.

不見能覺所覺. 名爲涅槃. 見壞卽不見也. 言

常無常等者. 按論. 外道言. 師名伊[&FFFF]#那. 形不

可見遍一切處能生萬物. 能生是常名爲涅

槃. 所生之物卽名無常. 解脫涅槃名異體同

也. 言種種相想等者. 此以相想而爲苦因. 不

知相卽自心所現. 捨相而著無相之見. 於此

愛樂以爲涅槃

或有覺知內外諸法自相共相去來現在有性

不壞. 作涅槃想. 或謂我人衆生壽命一切法

壞. 作涅槃想. 或以外道惡燒智慧. 見自性及

十夫. 彼二有間. 土夫所出名爲自性. 如冥初

比. 心那轉變. 心那是作者作涅槃想. 或謂福

非福盡或謂諸煩惱盡. 或謂智慧. 或見自在

是眞實作死生者. 作涅槃想  言覺知內外

諸法等者. 卽覺想分別根塵等法自共之相

三世之異. 神我之性不壞以爲涅槃. 言我人

等者. 妄謂四相之法滅壞. 以爲涅槃. 言惡燒

智慧者. 2此乃惡見火燒滅正智. 自性我見之

本也. 士夫十六知見之一也. 彼二有間. 間異

也. 謂彼自性與士夫. 二者有間異也. 然自性

從士夫所出. 如冥初生覺之比. 或謂二有從

初生覺爲一有. 從塵生大爲一有者. 文意不

貫. 若從其說則不合又云如冥初比. 言心那

中              欄

轉變等者. 謂依自性轉變能作諸法. 以爲

涅槃. 言福非福等者. 非福罪也. 謂罪福俱盡.

皆指盡處以爲涅槃. 言煩惱盡等者. 按論. 煩

惱與智本爲一計. 謂煩惱盡依智慧. 名爲涅

槃. 言或見自在等者. 論云. 自在天能造作衆

3王生死者. 能作名常爲涅槃也

或謂展轉相生生死更無餘因. 如是卽是計

著因. 而彼愚癡不能覺知. 以不知故作涅槃

想. 或有外道言得眞諦道. 作涅槃想. 或見功

德功德所起和合一異俱不俱. 作涅槃想. 或

見自性所起孔雀文彩種種雜寶. 及利刺等

性. 見已作涅槃想言展轉相生者. 尼□子

論師計. 劫初生一男一女. 彼時和合展轉相

生. 一切物滅復歸於彼. 謂此外更無餘因. 曾

不知如是計著是生死因. 而彼愚癡不覺. 以

爲涅槃. 言得眞諦道等者. 僧□論師計二十

五諦. 從冥初生. 謂證眞實之道. 以爲涅槃. 或

見功德等者. 凡外道所謂功德. 多指苦行. 仍

於所起和合處. 作四句見以爲涅槃. 或見自

性等者. *入楞伽云. 或計諸物從自然生. 孔

雀文彩[&FFFF]#刺□利. 生寶之處出種種寶. 如此

等事是誰能作. 卽執自然以爲涅槃也

大慧. 或有覺二十五眞實. 或王守護國受六

德論. 作涅槃想. 或見時是作者時節世間. 如

是覺者作涅槃想. 或謂性或謂非性. 或謂知

性非性. 或見有覺與涅槃差別. 作涅槃想

覺二十五眞實者. 謂覺了二十五諦眞實. 又

言王守護國者. 謂若能受六德論. 令萬民安

樂. 安樂之性以爲涅槃. 言見時是作者. 時敬

下              欄

論師計. 時節爲因能生世間諸法. 時有變遷

而作者不異. 如是覺者以爲涅槃. 言性非性

等者. *入楞伽云. 或執有物或執無物. 或執

有物無物共. 以爲涅槃. 此云性性卽法法卽

物也. 言有覺等者. 謂萬物是喧動. 涅槃是寂

靜. 此二無別以爲涅槃. 已上外道種種妄計

起涅槃見. 具如提婆等論廣釋其相也

有如是比種種妄想. 外道所說不成所成. 智

者所棄. 大慧. 如是一切悉墮二邊. 作涅槃想.

如是等外道涅槃妄想. 彼中都無若生若滅.

大慧. 彼一一外道涅槃彼等自論. 智慧觀察

都無所立. 如彼妄想心意來去漂馳流動. 一

切無有得涅槃者  此段結斥文凡有五. 言

不成所成者. 以其皆妄想故. 雖計涅槃而不

成涅槃. 乃爲智者所棄一也. 又曰. 如是一切

悉墮二邊者二也. 又彼雖妄計生滅. 而實彼

法何曾生滅三也. 然彼所計皆是邪論. 以正

智觀之無所成立四也. 又以彼心想流動乖

涅槃性. 是故無有得涅槃者五也. 以此辯之

足顯其妄矣

大慧. 如我所說涅槃者. 謂善覺知自心現量

不著外性. 離於四句見如實處. 不墮自心現

妄想二邊. 攝所攝不可得. 一切度量不見所

成愚. 於眞實不應攝受. 棄捨彼已得自覺聖

法. 知二無我離二煩惱. 淨除二障永離二死.

上上地如來地. 如影幻等諸深三昧離心意

意識說名涅槃. 大慧. 汝及餘菩薩摩訶薩應

當修學. 當疾遠離一切外道諸涅槃見  如

我所說等者. 對邪顯正. 其文亦五. 謂善覺知

經數: 一七八九

經名: 楞伽阿跋多羅寶經註解卷第四上

頁數:  四○三

上              欄

自心現量不著. 外性一也. 離於四句見如實

處二也. 不墮自心現妄想二邊. 則能取所取

不可得三也. 一切度量不見所成者. 顯如來

涅槃出衆邪外四也. 度量卽數也. 愚於眞實

不應攝受者. 愚卽迷也. 謂迷於實理隨有所

見. 不應取著五也. 言棄捨彼已者. 謂棄彼妄

見已. 卽得自覺聖智之法. 知人法無我. 離通

別二惑. 除惑智二障. 離分段變易生死. 漸歷

諸地至於佛地. 此皆所證之法. 如幻三昧離

心意識. 皆所以能顯涅槃者. 究論三德涅槃.

所謂如來□密之藏. 如伊字三點天主三目.

不縱不橫絶思絶議. 如是安住是爲究竟涅

槃. 故誡學者. 應當修學離彼邪見

爾時世尊欲重宣此義而說偈言

外道涅槃見      各各起妄想

斯從心想生      無解脫方便

愚於縛縛者      遠離善方便

外道解脫想      解脫終不生

衆智各異趣      外道所見通

彼悉無解脫      愚癡妄想故

此頌上諸外道妄計涅槃之見. 言各各者.

如前文所列. 有二十一種不同. 然皆起於

邪習心想. 言無解脫方便者. 欲解生死之

縛而得解脫. 非善巧方便之行. 則不可也.

旣無方便解脫. 安能入於涅槃. 愚卽愚迷.

由愚迷故不了所計. 邪見是煩惱生死之縛.

所以捨離善巧方便欲心解脫. 終不可得. 衆

智等四句言. 諸外道苦行成立所得通智. 是

妄非眞也

中              欄

一切癡外道      妄見作所作

有無有品論      彼悉無解脫

凡愚樂妄想      不聞眞實慧

言語三苦本      眞實滅苦因

譬如鏡中像      雖現而非有

於妄想心境      愚夫見有二

不識心及緣      則起二妄想

了心及境界      妄想則不生

心者卽種種      遠離相所相

事現而無現      如彼愚妄想

一切癡外道妄見作所作. 此二句是結斥

外計也. 有無有下. 明妄想眞實. 謂妄想出於

言論. 爲三苦之本. 眞實反於妄想. 故爲滅

苦之因. 意令凡愚反迷歸悟耳. 復以喩顯. 鏡

以喩心像以喩鏡. 凡夫不能了境*唯心. 故見

心外有法而起分別. 如見鏡中之像而生實

想. 乃見有二故云不識心及緣. 則起二妄想.

緣卽境也. 若了心境一如妄從何起. 心者下

四句. 合上鏡像之喩. 種種諸境也. 旣知諸

境*唯心. 則無能相所相. 事卽境也. 言事境

之現. 如鏡像之無實. 但愚迷不了. 自生分

別耳

三有唯妄想      外義悉無有

妄想種種現      凡愚不能了

經經說妄想      終不出於名

若離於言說      亦無有所說

三有卽三界外義卽外境. 謂三界六道生

死皆無實體. 但由妄想見此種種外境. 故

云凡愚不能了. 此總結迷妄之失也. 然如

下              欄

來所說. 種種諸法皆說衆生妄想溺於生死.

意令衆生反妄歸眞安住涅槃. 而衆生著於

名字言說. 不能忘言得意. 若能了言說而無

言說. 則所說之法亦不可得. 如得魚[&FFFF]#而忘

筌Ｃ. 此如來示人之深意也

楞伽阿跋多羅寶經註解卷第三1下

楞伽阿跋多羅寶經註解卷第四

2上

*宋心那跋多羅奉   詔譯

大明天界善世禪寺住持(臣)僧(宗□)

演福講寺住持(臣)僧(如[&FFFF]#)奉   詔同註

一切佛語心品第四

爾時大慧菩薩白佛言. 世尊. 惟願爲說三□

三佛陀. 我及餘菩薩摩訶薩善於如來自性自

覺覺他. 佛告大慧. 咨所欲問. 我當爲汝隨所

問說. 大慧白佛言. 世尊. 如來應供等正覺. 爲

作耶. 爲不作耶. 爲事耶. 爲因耶. 爲相耶. 爲所

相耶. 爲說耶. 爲所說耶. 爲覺耶. 爲所覺耶.

如是等辭句. 爲異爲不異  涅槃是所證之

法. 如來是能證之人. 大慧旣領. 涅槃之旨故.

又以如來爲請. 三□三佛陀此云正遍知. 亦

名正覺. 正遍知者. 謂正知遍知. 正知於中遍

知於邊. 如來自性謂法身也. 佛旣領請故. 大

慧具以三號爲問. 三號卽是三德. 如來卽法

身中諦也. 應供卽解脫俗諦也. 正遍知卽般

若眞諦也. 通號有十. 而特問此三者. 乃其要

經數: 一七八九

經名: 楞伽阿跋多羅寶經註解卷第四上

頁數:  四○四

上              欄

也. 作謂修持造作義該因果. 事卽果也. 相謂

身相說謂言說覺謂覺知. 謂如來於此辭句.

爲異爲不異耶

佛告大慧. 如來應供等正覺. 於如是等辭句.

非事非因. 所以者何. 俱有過故. 大慧. 若如來

是事者. 或作或無常. 無常故. 一切事應是如

來. 我及諸佛皆所不欲. 若非所作者. 無所得

故方便則空. 同於[&FFFF]#角槃大之子. 以無所有

故. 大慧. 若無事無因者. 則非有非無若非有

非無則出於四句. 四句者是世間言說. 若出

四句者. 則不墮四句. 不墮四句故智者所取.

一切如來句義亦如是. 慧者當知  答中先

酬所問. 非事非因卽非因非果也. 合云非作

非不作. 言俱有過者. 不特言事因而已. 正言

如來若1惟是事因. 則墮有作之過. 若非事因

則墮無所有過也. 言如來是事等者. 謂若如

來定須用因果等事. 則是無常. 若是無常. 則

一切所作之法應是如來. 然我及諸佛. 皆不

欲同彼事也. 若非所作等. 卽□上非事因句.

謂非所作則無所得. 無所得則智慧方便皆

爲徒設. 同於[&FFFF]#角石女兒也. 又言無事無因

者. 謂法身旣非有作. 則離有無之過. 離有無

過則出於四句之外. 四句者. 卽一異俱不俱

有無非有非無常無常等四句也. 不墮此四

句. 是爲如來句義. 爲智者之所取也

如我所說一切法無我. 當知此義. 無我性是

無我. 一切法有自性無他性如牛馬. 大慧. 譬

如非牛馬性非馬牛性. 其實非有非無. 彼非

無自性. 如是大慧. 一切諸法非無. 自相. 有自

中              欄

相但非無. 我愚夫之所能知. 以妄想故. 如是

一切法. 空無生無自性. 當如是知上明如

來句義不墮四句. 恐未達者謂如來句義亦

非實性. 故引例以顯. 如我所說等. 佛謂我常

說一切法無我. 無我者. 謂無性執之性. 非無

性分之性. 故云有自性無他性. 他者對己之

謂也. 意謂如來句雖離諸句. 非無法身常住

自性故. 又以喩顯. 如牛但有牛之性而無馬

性. 馬但有馬之性而無牛性. 故云非有非無.

謂彼各有自性而無他性. 2入楞伽云. 一切諸

法亦復如是. 無有自相而非有卽有. 謂非但

有自性. 亦有自相. 但非無我者. 無我卽聲聞.

謂但非凡小之所能知. 而不知者由妄想分

別之所蔽也. 如是一切法空等. 謂一切法無

我旣然. 以例一切法空. 如來之性不空. 一切

法無生. 如來法身乃生. 一切法無自性. 而如

來有常住之性. 故云當如是知

如來如是與陰非異非不異. 若不異陰者應

是無常. 若異者方便則空. 若二者應有異. 如

牛角相似故不異長短差別故有異. 一切法

亦如是. 大慧如牛右角異左角左角異右角.

如是長短種種色各各異. 大慧. 如來於陰界

入. 非異非不異   如來如是下. 謂法身與五

陰對論. 非異非不異. 陰卽苦道. 苦道卽法身

故非異. 迷悟有殊故非不異. 若言法身不異

五陰. 則是無常生滅之法. 若謂異者. 則如來

無全體起用方便益物之相故云則空. 所以

法身與陰非異非不異也. 若不了陰卽是法

身. 則二者有異故. 又以牛角爲喩. 牛角相似

下              欄

則不異. 長短差別則有異. 一切諸法亦如是

者. 謂法身與一切法非異非不異. 亦如是也.

又以牛角左右異爲喩者. 謂法身本一. 而諸

法有異. 亦猶牛之左右角之不同耳. 結文可

知

如是如來解脫非異非不異. 如是如來以解

脫名說. 若如來異解脫者. 應色相成. 色相成

故應無常. 若不異者修行者得相應無分別.

而修行者見分別. 是故非異非不異  此法

身如來. 對解脫之德而論. 言如來以解脫名

說者. 如來之所究顯. 蓋由了結業卽解脫故

也. 此如來與解脫非異非不異. 若云異者. 解

脫應身色相則是無常. 若不異者則修行之

人. 與解脫相應. 無因果人法之異. 然有能所

分別. 故結云非異非不異也

如是智及爾焰非異非不異. 大慧. 智及爾焰

非異非不異者. 非常非無常. 非作非所作. 非

有爲非無爲. 非覺非所覺. 非相非所相. 非陰

非異陰. 非說非所說. 非一非異. 非俱非不俱.

非一非異. 非俱非不俱故. 悉離一切量  此

約般若與智障相對而論. 智卽般若爾焰卽

智障. 例前合云. 若異則離障無智. 若不異則

障豈是智. 但云非異非不異者. 文之略耳. 此

般若與智障非異非不異者. 則與法身解脫

無二無別. 故復總結而例通之. 曰非常非無

常等. 總不出非二邊顯中道非能所顯一相

非四句顯忘言故. 又云離一切量. 量卽數

也

離一切量則無言說. 無言說則無生. 無生則

經數: 一七八九

經名: 楞伽阿跋多羅寶經註解卷第四上

頁數:  四○五

上              欄

無滅. 無滅則寂滅. 寂滅則自性涅槃. 自性涅

槃則無事無因. 無事無因則無攀緣. 無攀緣

則出過一切虛僞. 出過一切虛僞則是如來.

如來則是三□三佛陀. 大慧. 是名三□三佛

陀佛陀. 大慧. 三□三佛陀佛陀者. 離一切根

量  夫離諸言量. 則是無生寂滅自性涅槃

而已. 旣彰本性乃復宗. 結示曰無事無因等.

惟一法身[&FFFF]#然獨立. 不見諸法爲所攀緣. 故

出一切虛僞. 名爲如來三□三佛陀. 重言佛

陀者. □知覺之異. 雙結二名也. 言至於此可

謂極矣. 而復疊云離一切根量者. 總酬所問.

指歸法身自性也

爾時世尊欲重宣此義而說偈言

悉離諸根量      無事亦無因

已離覺所覺      亦離相所相

陰緣等正覺      一異[&FFFF]#能見

若無有見者      云何而分別

非作非不作      非事亦非因

非陰非在陰      亦非有餘雜

亦非有諸性      如彼妄想見

當知亦非無      此法法亦爾

悉離下四句. 總頌佛陀離相. 陰緣者. 陰卽

五陰緣卽界入等攀緣之緣. 正覺卽法身. 一

異[&FFFF]#能見者. 謂正覺法身與生死苦道. 無一

異之相可見. 旣無能見之人. 豈有一異之

法而可分別耶. 非作等四句. 正顯法身中

道. 餘雜者. 諸法過咎也. 亦非有下四句離

有無二見. 言如來法體. 由彼凡夫妄想分別

而見. 雖離諸相而亦非無實相可見. 此法

中              欄

法亦爾者. 謂此法身1不不可言有. 不可言

無法爾而然也

以有故有無      以無故有有

若無不應受      若有不應想

或於我非我      言說量留連

比溺於二邊      自壞壞世間

解脫一切過      正觀察我通

是名爲正觀      不毁大導師

以有故無以無故有. 此有無相待而立. 有

無旣各無自體. 豈應取著. 故云不應受不應

想也. 其或未2子二我本空. 滯於言說. 此乃

溺於有無二見. 非獨自壞亦且壞他. 何由出

於生死. 若能了達法身解脫自在. 離一切

過. 是爲達觀不謗於佛也

爾時大慧菩薩復白佛言. 世尊. 如世尊說. 修

多羅攝受不生不滅. 又世尊說不生不滅是

如來異名. 云何世尊爲無性故說不生不滅.

爲是如來異名. 佛告大慧. 我說一切法不生

不滅. 有無品不現. 大慧白佛言. 世尊. 若一切

法不生者. 則攝受法不可得. 一切法不生故.

若名字中有法者. 惟願爲說. 佛告大慧. 善哉

善哉. 諦聽諦聽. 善思念之. 吾當爲汝分別解

說. 大慧白佛言. 唯然受敎. 佛告大慧. 我說如

來非無性. 亦非不生不滅. 攝一切法. 亦不待

緣故不生不滅. 亦非無義經中言不生不

滅者非一. 其所詮之旨不無同異. 如云修多

羅攝受不生不滅. 攝受者. 謂舍攝其理. 又云.

此是如來異名. 大慧以爲不生不滅是無性

義. 云何言是異名. 豈如來亦無性耶. 佛答以

下              欄

不生不滅是離有無故. 曰有無品不現. 以此

一答酬其二請. 大慧又以爲不現是不生. 若

一切法不生. 豈是如來異名. 若是異名. 於名

字中豈亦有不生法義. 故又致請. 答中言非

無性者. 謂如來非是無法. 亦非攝取不生不

滅. 亦不待生滅之緣而3非不生不滅. 言亦非

無義者. 起後正答也

大慧. 我說意生法身如來名號. 彼不生者. 一

切外道聲聞緣覺七住菩薩非其境界. 大慧.

彼不生卽如來異名. 大慧. 譬如因陀羅釋迦

不蘭陀羅. 如是等諸物一一各有多名. 亦非

多名而有多性. 亦非無自性言我說意生

身等. 其文猶略. 應云我說不生不滅卽不生

義不生而生則一切法身異名皆從此出. 故

曰意生法身如來名號. 言彼不生者. 疊上一

切法不生義也. 然此不生是如來究竟之趣.

非外道偏乘之所造詣. 故云非其境界. 七住

卽七地. 蓋通敎菩薩. 到八地方證無生故也.

以此不生爲如來異名. 卽不生不滅名偏義

圓. 斯之謂也譬如因陀羅等. 此引帝釋異名.

以肉如來異名非一. 蓋帝釋所住地. 及虛空

乃至手足. 隨一一物各有異名. 其名雖多人

只是一. 故無多性隨物顯義. 非無自性也

如是大慧. 我於此娑4婆世界. 有三阿僧祇百

千名號. 愚夫悉聞各說我名. 而不解我如來

異名. 大慧. 或有衆生知我如來者. 有知一切

智者. 有知佛者. 有知救世者. 有知自覺者.

有知導師者. 有知廣導者. 有知一切導者. 有

知5仙人者. 有知梵者. 有知毘紐者. 有知自

經數: 一七八九

經名: 楞伽阿跋多羅寶經註解卷第四上

頁數:  四○六

上              欄

在者. 有知勝者. 有知迦毘羅者. 有知眞實邊

者. 有知月者. 有知日者. 有知主者. 有知無生

者. 有知無滅者. 有知空者. 有知如如者. 有知

諦者. 有知實際者. 有知法性者. 有知涅槃者.

有知常者. 有知平等者. 有知不二者. 有知無

相者. 有知解脫者. 有知道者. 有知意生者. 大

慧. 如是等三阿僧祇百千名號不增不減. 此

及餘世界. 皆悉知我如水中月不出不入

我於娑呵世界. 等凡1例三十三種異名. 始言

愚者悉聞各說我名. 謂名各有義也. 而不解

我如來異名. 則不知其體一本於不生不滅

也. 乃至云如是等三阿僧祇百千名號. 阿僧

祇此云無數時. 此乃如來果後施化之[&FFFF]#. 言

百千名號不增不減者. 蓋隨擧一名則攝諸

法名. 在多不增在一不減. 此方他界皆知佛

名. 言如水月不出不入者. 月喩應身. 水喩衆

生之心衆生心淨如來卽應. 如月在水. 然月

在空影現於水. 月不下降故云不入. 亦不離

水故云不出也

彼諸愚夫不能知我. 墮二邊故. 然悉恭敬供

養於我. 而不善解知辭句義趣. 不分別名不

解自通. 計著種種言說章句. 於不生不滅作

無性想. 不知如來名號差別如因陀羅釋迦

不蘭陀羅. 不解自通會歸終極. 於一切法隨

說計著彼諸愚夫等. 重釋彼不知不生不

滅中道應身之本墮於有無二邊. 雖皆能敬

事. 而不能善解名字句義. 故云不分別名不

解自通. 由執著言敎昧於實理. 謂不生不滅

是無體性. 故於如來異名差別而皆不知. 如

中              欄

不知因陀羅等皆帝釋之異名也. 旣不解自

通之趣歸于至極故. 於一切諸法隨語生見

故云隨說計著也

大慧. 彼諸癡人作如是言義. 如言說義說無

異. 所以者何. 謂義無身故言說之外更無餘

義. 唯止言說. 大慧. 彼惡燒智. 不知言說自

性. 不知言說生滅義不生滅. 大慧. 一切言說

墮於文字. 義則不墮. 離性非性故. 無受生亦

無身. 大慧. 如來不說墮文字法. 文字有無不

可得故. 除不墮文字此段重示迷名失肯.

義如言說等. 夫義有能詮文字之義. 有所詮

道理之義. 癡人迷於道理. 言文字之義如所

言說. 謂義之所說無有異也. 旣又徵釋謂義

無身故. 身卽體也. 言能詮文字之義更無有

體. 蓋不知所詮道理之義出於言說之外. 唯

止於言說而已. 由彼惡見燒滅正智. 不解如

來言敎. 言於生滅義無生滅. 然一切言說墮

於文字. 義則不墮言離性非性者. 是離有無

之過. 旣離是過則無受生亦無體相. 是爲言

外之旨也. 如來不說墮文字法者. 謂文字性

離. 卽是解脫. 不可以有無心之是則如來非

不說法. 若有離文字而解者. 卽爲說之

大慧. 若有說言如來說墮文字法者. 此則妄

說. 法離文字故. 是故大慧. 我等諸佛及諸菩

薩. 不說一字不答一字. 所以者何. 法離文字

故. 非不饒益義說. 言說者衆生妄想故. 大慧.

若不說一切法者. 敎法則壞. 敎法壞者. 則無

諸佛菩薩緣覺聲聞. 若無者誰說爲誰  若

有不達如來說卽無說謂說墮文字法者. 則

下              欄

爲謗佛謗法. 故云此則妄說. 旣又告大慧云.

我及諸佛菩薩. 未2常說一字答一字. 蓋離文

字性故也. 非不饒益義說者謂非不隨宜演

說饒益衆生. 然說卽無說若謂有說者. 凡愚

之妄想分別耳. 據理絶言被緣可說說卽成

敎. 若有緣不說. 則敎法不立. 敎若不立. 則

大小乘機無修證之分. 如是則孰爲能度孰

爲所度. 而建立機敎哉

是故大慧. 菩薩摩訶薩[&FFFF]#著言說. 隨宜方便

廣說經法. 以衆生希望煩惱不一故. 我及諸

佛爲彼種種異解衆生. 而說諸法令離心意

意識故. 不爲得自覺聖智處法固不可不

說. 若著言說則又成病. 故告云[&FFFF]#著言說. 然

隨宜方便而說者. 蓋衆生機樂不同煩惱非

一. 我及諸佛皆如是說. 然所彼機固未是欲

得自覺聖智處者. 凡可以離乎妄想心識者.

則爲說也

大慧. 於一切法無所有. 覺自心現量離二妄

想諸菩薩摩訶薩. 依於義不依文字. 若善男

子善女人依文字者. 自壞第一義. 亦不能覺

他. 墮惡見相續. 而爲衆說不善了知一切法

一切地一切相. 亦不知章句. 若善一切法一

切地一切相. 通達章句具足性義. 彼則能以

正無相樂. 而自娛樂. 平等大乘建立衆生

一切法無所有等. *入楞伽云. 令知諸法自心

所現無外境界離說所說二種妄想. 旣又3誡

學者言. 當依於義不依文字. 若依文字則害

於義. 豈能令他獲益. 言墮惡見相續等者. 則

於言說相續計著而爲他說. 此乃不善了知

經數: 一七八九

經名: 楞伽阿跋多羅寶經註解卷第四上

頁數:  四○七

上              欄

一切敎法地住因果之相及章段句義. 若善

了知此等諸義. 則能樂於無相. 令諸衆生安

住平等大乘也

大慧. 攝受大乘者. 則攝受諸佛菩薩緣覺聲

聞. 攝受諸佛菩薩緣覺聲聞者. 則攝受一切

衆生. 攝受一切衆生者. 則攝受正法. 攝受正

法者. 則佛種不斷. 佛種不斷者. 則能了知得

殊勝入處. 知得殊勝入處. 菩薩摩訶薩. 常得

化生建立大乘. 十自在力現衆色像. 通達衆

生形類希望煩惱諸相. 如實說法. 如實者不

異. 如實者不來不去相. 一切虛僞息是名如

實. 大慧. 善男子善女人. 不應攝受隨說計著.

眞實者離文字故  此承上文而言. 旣攝受

大乘之法則一切凡聖. 無不攝者. 如是則爲

正法爲佛種. 爲殊勝入自覺聖處. 旣得入已.

則能起用化他建立大乘. 十力無畏隨類現

形. 慰諸渴望消諸煩惱. 演說如實之法. 此

如實法無異別之稱. 絶去來之相. 一切戱論

悉皆息滅. 然如實之法. 雖是大乘不應隨說

計著. 以離文字名爲眞實

大慧. 如爲愚夫以指指物愚夫觀指不得實

義. 如是愚夫隨言說指攝受計著至竟不捨.

終不能得離言說指第一實義. 大慧. 譬如□

兒應食熟食不應食生. 若食生者則令發狂.

不知次第方便熟故. 大慧. 如是不生不滅. 不

方便修則爲不善. 是故應當善修方便. [&FFFF]#隨

言說如1是指端 此以二喩示得失相. 一以

指指物喩者. 喩言說實義. 二□兒熟食喩者.

喩方便修法. 然皆有得有失其理曉然. 滯於

中              欄

言說則失第一實義. 如但觀指而不觀物. 不

善修方便. 則不契不生不滅之理. 如□兒食

生而不食熟如是而不發狂者幾希矣. 故又

戒云善修方便[&FFFF]#隨言說也

是故大慧. 於眞實義當方便修. 眞實義者微

妙寂靜. 是涅槃因. 言說者妄想合. 妄想者集

生死. 大慧. 眞實義者. 從多聞者得. 大慧. 多

聞者. 謂善於義非善言說. 善義者. 不隨一切

外道經論. 身自不隨亦不令他隨. 是則名曰

大德多聞. 是故欲心義者. 當親近多聞所謂

善義與此相違計著言說. 應當遠離眞2義

之義離言說相故. 云微妙寂靜. 此理若顯卽

是涅槃之果. 未顯名因. 若著言說不會實義.

則與妄想和合. 以成生死之因. 然此眞實之

義. 必由聞慧而得. 又言善於義者. 非徒多聞

而已. 要在忘言得意. 若隨語生見何異外道.

蓋善於義則自他不惑於外說. 是爲大德多

聞. 故學大乘者. 不可不親近大德. 否則不善

於義墮於言說故. 復戒勸

爾時大慧菩薩. 復承佛威神而白佛言. 世尊.

世尊顯示不生不滅無有奇特. 所以者何. 一

切外道因. 亦不生不滅. 世尊亦說虛空非數

緣滅及涅槃界不生不滅. 世尊外道說因生

諸世間. 世尊亦說無明愛業妄想爲緣生諸

世間. 彼因此緣名差別耳. 外物因緣亦如是

世尊與外道論無有差別. 微塵勝妙自在衆

生主等. 如是九物不生不滅. 世尊亦說一切

性不生不滅有無不可得. 外道亦說四大不

壞自性不生不滅四大常是四大乃至周流諸

下              欄

趣不捨自性. 世尊所說亦復如是. 是故我言

無有奇特惟願世尊. 爲說差別所以奇特勝

諸外道. 若無差別者. 一切外道皆亦是佛. 以

不生不滅故. 而世尊說一世界中多佛出世者

無有是處. 如向所說一世界中應有多佛. 無

差別故 上言不生不滅. 直以正敎言之. 未

辯所以異於外道者. 是故大慧. 復有異同之

問. 凡有四難. 一以外道說生法之因與佛所

說三無爲法爲難. 虛空卽虛空無爲. 非數緣

滅卽非擇滅. 無爲涅槃卽擇滅無爲. 二以彼

生因與佛所說十二緣生爲難. 三以微塵等

生與佛所說一切性不生滅爲難. 九物者. 一

時. 二方. 三虛空. 四微塵. 五四大種. 六大梵

天. 七勝妙天. 八大自在天. 九衆生主. 卽神我

也. 四以彼說四大與世尊所說四大爲難. 此

皆以外道之說比同佛說. 如文可見

佛告大慧. 我說不生不滅. 不同外道不生不

滅. 所以者何. 彼諸外道有性自性. 得不生不

變相. 我不如是墮有無品. 大慧. 我者.  離有無

品離生滅. 非性非無性. 如種種幻夢現故非

無性. 云何無性. 謂色無自性相攝受. 現不現

故攝不攝故. 以是故. 一切性無性非無性. 但

覺自心現量妄想不生. 妄隱快樂世事永息

答中先斥非而後顯是. 言外道有性自性

等. 謂彼所說性有自性. 如云四大常. 以堅濕

煖動之性皆不壞不亂. 以爲得不生不變之

相. 然亦著心妄計. 雖曰不生不滅. 實有生滅

墮於有無. 佛謂我不如是. 我之所說不生不

滅. 離於有無生滅及非有非無. 如幻夢色現.

經數: 一七八九

經名: 楞伽阿跋多羅寶經註解卷第四上

頁數:  四○八

上              欄

是非無色. 性不可得是非有言. 色無自性相

攝受者. 夢幻色相本非實有. 愚人妄想故現.

其實不現. 妄心攝取實不可取. 故知一切諸

法亦非有非無但能覺了諸法1唯心心外無

境. 則妄想自滅. 安於涅槃之樂. 永息生死

之事矣

愚癡凡夫妄想作事非諸聖賢. 不實妄想如

2乾□婆城及幻化人. 大慧. 如*乾□婆城及

幻化人種種衆生商賈出入. 愚夫妄想謂眞出

入. 而實無有出者入者. 但彼妄想故. 如是大

慧愚癡凡夫. 起不生不滅惑. 彼亦無有有爲

無爲. 如幻人生. 其實無有若生若滅. 性無性

無所有. 故一切法亦如是離於生滅. 愚癡凡

夫墮不如實. 起生滅妄想. 非諸聖賢  凡世

間有爲生滅之事. 起於妄心. 此乃凡夫所迷.

故曰非諸聖賢. *乾□婆城喩妄境不實. 如文

可見. 言愚夫起不生不滅惑者. 謂彼妄想本

是生滅. 妄謂不生不滅則惑也. 彼亦無有有

爲無爲者. 言彼不棄有爲. 是不知生滅之實

旣無無爲. 是不知無生滅之實. 如見幻人

之生. 其實無有生滅. 一切諸法亦復如是. 愚

夫之所以起妄想者. 由不見如實之理墮於

虛妄. 聖賢則不爾也

不如實者不爾. 如性自性妄想亦不異. 若異

妄想者. 計著一切性自性不見寂靜. 不見寂

靜者. 終不離妄想. 是故大慧. 無相見勝非相

見. 相見者受生因故不勝. 大慧. 無相者妄想

不生不起不滅我說涅槃. 大慧. 涅槃者如眞

實義. 見離先妄想心心數法. 逮得如來自覺

中              欄

聖智. 我說是涅槃言不如實者. *入楞伽

云. 言虛妄者不如法性. 不爾者. 謂不同聖賢

也. 聖賢之所以爲聖賢者. 由了妄想卽是眞

實非別有也. 如彼凡夫性自性妄想與如實

理. 亦本不異. 若謂如實理與妄想有異. 則執

著諸法自性. 不見本來寂靜之體. 不見此體.

妄想執情終不能離. 言無相見勝者. 旣云著

相不見寂靜. 則欲見寂靜. 以無相爲勝. 非是

相見. 蓋著相見者. 是生死之因. 故不爲勝然

則無相是離妄想. 契乎不生不滅. 是爲佛說

究竟涅槃. 又云. 涅槃者如眞實義見. 則未

見涅槃以前妄想心數. 皆悉遠離至於佛地

也

爾時世尊欲重宣此義. 而說偈言

滅除彼生論      建立不生義

我說如是法      愚夫不能知

一切法不生      無性無所有

*乾□婆幻夢     性者無因

不生無自性      何因空當說

以離於和合      覺知性不現

是故空不生      我說無自性

謂一一和合      性現而非有

分析無和合      非如外道見

滅除彼生論者. 謂破彼外道妄計之論. 外

道雖有不生不滅之言. 乃妄想分別是生死

因. 故云生論. 佛說不生不滅. 是中道實理. 對

彼有生. 故云不生滅也. 一切法下. 頌非有非

無. 如*乾城幻夢. 雖有而無因也. 不生無自性

等. 是承上再徵. 謂不生者是無自性. 無性是

下              欄

空. 云何爲我說也. 以離於和合下是釋. 謂於

根塵離和合相. 而覺知之性自然不現. 不現

是空空則不生. 是故佛說無自性也. 謂一一

下. 重釋上義. 如文可見

夢幻及垂髮      野馬*乾□婆

世間種種事      無因而相現

折伏有因論      申暢無生義

申暢無生者      法流永不斷

熾然無因論      恐怖諸外道

夢幻等. 喩世間之法無因而現其相本虛.

□顯不生之義. 其所破立則折伏外道有因

之論. 申暢無生之義. 然外道本計無因而

生. 而言有因者. 蓋彼所言不生不滅乃是妄

計. 實爲生死之因故. 斥其爲有因論也. 外

論旣滅則正法流行. 無生之論熾然而說. 使

彼外道聞而恐怖也

爾時大慧. 以偈問曰

云何何所因      彼3亦何故生

於何處和合      而作無因論

爾時世尊. 復以偈答

觀察有爲法      非無因有因

彼生滅論者      所見從是滅

此頌問答. □無因論義. 問有四意. 謂云何

何因何故何處. 而作是無因論耶. 答亦有

四. 觀察有爲法是答4處. 有爲卽世間生滅之

法也. 非無因有因. 是答云何. 謂佛法非有非

無也. 彼生滅論者. 是答何所因. 卽因彼外道

生滅論也. 所見從是滅. 是答何故. 謂滅彼邪

見也

經數: 一七八九

經名: 楞伽阿跋多羅寶經註解卷第四上

頁數:  四○九

上              欄

爾時大慧. 說偈問曰

云何爲無生      爲是無性耶

爲顧視諸緣      有法名無生

名不應無義      惟爲分別說

此問無生義爲諸法無自性名無生耶. 爲

顧待諸因緣名無生耶. 爲別有法名無生耶.

1卽有無生之名. 必有無生之義. 願佛爲

說

爾時世尊. 復以偈答

非無性無生      亦非顧諸緣

非有性而名      名亦非無義

一切諸外道      聲聞及緣覺

七住非境界      是名無生相

答中先遮所問. 蓋無生者不墮有無故皆

非之. 名亦非無義. 起後正答也. 凡有三

意. 一以所證位顯. 蓋此無生忍位. 非諸

凡小及偏敎菩薩所住境界. 七住卽七地.

以菩薩到第八地方破無明. 故云七住非境

界也

遠離諸因緣      亦離一切事

唯有微心住      想所想俱離

其身隨轉變      我說是無生

二以離諸緣故則非顧待之緣. 旣離諸緣

亦離一切生死之事. 2惟有微妙寂靜之心.

如是而住. 所以能想所想分別俱離. 妄心

旣爲妙心. 而身亦轉勝是爲無生. 佛所說

也

無外性無性      亦無心攝受

斷除一切見      我說是無生

中              欄

如是無自性      空等應分別

非空故說空      無生故說空

三以有無二性不可得故. 內外俱忘. 無外

性者是忘外也. 無心攝受者是忘內也. 內

外旣忘. 則斷一異等見. 如是無生卽無自

性. 無性故空空亦□得. 故曰非空說空. 空

卽無生故. 又云無生說空也

因緣數和合      則有生有滅

離諸因緣數      無別有生滅

捨離因緣數      更無有異性

若言一異者      是外道妄想

有無性不生      非有亦非無

除其數轉變      是悉不可得

此於緣生示無生義. 準後文. 卽十二因

緣. 數法和合而有生滅. 然十二惑業因緣.

亦從根塵因緣而起. 若離能生因緣. 而所

生之法何有. 故曰無別有生滅也. 若離生

滅因緣. 豈復有一異之見同於外道. 若離

一異. 亦離有無非有非無等四句. 惟除其

爲因緣. 之所轉者. 凡能了達無生. 是有無

諸句皆不可得

但有諸俗數      展轉爲鉤鎖

離彼因緣鎖      生義不可得

無生性不起      離諸外道過

但說緣鉤鎖      凡愚不能了

若離緣鉤鎖      別有生性者

是則無因論      破壞鉤鎖義

如燈顯衆像      鉤鎖現若然

是則離鉤鎖      別更有諸性

下              欄

諸俗數. 卽生死俗假因緣. 謂凡夫從本以

來. *惟逐妄緣流轉生死. 如鉤鎖連環之不

可斷. 若能了達妄緣生卽無生故. 云生義

不可得也. 言生無性不起等. 謂了生無生

性執不起. 則離外道邪見. 但我說因緣鉤

鎖之義. 令了生卽無生. 凡愚所不能了. 若

離能生因緣之外. 別有所生法者. 則我說

無因之論. 而反自破鉤鎖之義. 如3燈顯衆

像等者. 佛謂我說鉤鎖之義. 正欲令人了

達生則無生. 否則離此生法之外別心無生.

如衆物由*燈而顯. 非卽物是明. 故云鉤鎖

現若然. 謂鉤鎖之現若是. 則因緣之外別有

諸法也

無性無有生      如虛空自性

若離於鉤鎖      慧無所分別

復有餘無生      賢聖所得法

彼生無生者      是則無生忍

了達因緣生法性相□得. 是爲無生. 則其

體性如虛空無□. 若離緣生別心無生. 是

智慧無觀察之用. 故曰慧無所分別也. 餘

無生者. 指上賢聖所得. 由了生卽無生. 是爲

無生法忍

若使諸世間      觀察鉤鎖者

一切離鉤鎖      從是得三昧

癡愛諸業等      是則內鉤鎖

鑽燧泥團輪      種子等名外

若使有他性      而從因緣生

彼非鉤鎖義      是則不成就

若生無自性      彼爲誰鉤鎖

經數: 一七八九

經名: 楞伽阿跋多羅寶經註解卷第四上

頁數:  四一○

上              欄

展轉相生故      當知因緣義

此言世間衆生若能進修觀察因緣所生

之法. 當體卽空乃得無生三昧離於鉤鎖. 然

所觀因緣有內有外. 內則無明等十二因

緣. 外則鑽燧泥輪等事. 鑽燧得火泥團成

甁種子生芽. 此三者名外因緣. 此外因緣

以喩於內. 乃顯離因緣外別無生法. 若謂

別有法從他緣而生. 是非善觀因緣之義.

則不能成就無生法忍. 若達生卽無生. 卽

縛成脫故. 云彼爲誰鉤鎖. 否則流轉生死.

是因緣義

堅濕煖動法      凡愚生妄想

離數無異法      是則說無性

此四句. 是言外道妄計四大之性不壞以

爲不生不滅. 離數等者. 謂離因緣而說無生

法也

如醫療衆病      無有若1千論

以病差別故      爲設種種治

我爲彼衆生      破壞諸煩惱

知其根優劣      爲彼說度門

非煩惱根異      而有種種法

唯說一乘法      是則爲大乘

此喩如來立敎之意. 若論出世本意. *惟說

一乘以度群生. 如大醫王但以阿伽陀藥遍

治衆病故. 云無有若*千論. 然機器不齊未

[&FFFF]#曲垂方便. 爲說三乘漸次調伏. 如隨病

差別設種種藥. 然非根異而法有殊. 權機

若熟咸歸一實. 所謂十方佛土中唯有一乘

法也

中              欄

爾時大慧菩薩摩訶薩復白佛言. 世尊. 一切

外道皆起無常妄想. 世尊亦說一切行無常

是生滅法. 此義云何爲邪爲正. 爲有幾種無

常  常與無常之名無異外道. 不以義定邪

正曷分. 上明不生不滅是眞常之義. 已破外

計. 未辯無常邪正之殊. 所以再請決定. 問辭

可見

佛告大慧. 一切外道有七種無常. 非我法也.

何等爲七. 彼有說言. 作已而捨. 是名無常. 有

說形處壞. 是名無常. 有說卽色. 是無常. 有說

色轉變中間. 是名無常. 無間自之散壞. 如乳

酪等轉變中間不可見. 無常毁壞一切性轉.

有說性無常. 有說性無性無常. 有說一切法

不生無常入一切法 七種無常皆是外計. 先

列次釋. 列中2唯色轉變無常. 消涉釋義. 色

言四大造色. 轉變謂生住異滅. 無間自之散

壞等者. 謂相續不斷能令變異自然歸滅也.

如乳酪之轉變. 雖不可見. 然在法中自然變

壞一切法也. 餘皆下文具釋. 釋中或兼破計.

或但釋義仍不次第不出色性也

大慧. 性無性無常者. 謂四大及所造自相壞.

四大自性不可得不生  性無性者. 謂四大

之性皆無自性. 能造及所造相皆歸變壞. 故

曰無常. 四大自性下. 是破彼計. 意謂大種

自性本來不生. 不生尙無. 何生可滅言無常

耶

彼不生無常者. 非常無常. 一切法有無不生.

分析乃至微塵不可見. 是不生義. 非生是名

不生無常相. 若不覺此者. 墮一切外道生無

下              欄

常義  先出正義而後斥非. 言非常等者. 佛

謂常與無常一切有無. 諸相對法體本不生.

乃至分析至於微塵亦無所見. 以是義故說

名無生. 此爲如來所說不生無常之相. 若不

了此義則墮外道所計生無常義. 以外道不

達無生之旨. 雖說無生實爲有生. 故斥云生

無常也

大慧. 性無常者. 是自心妄想. 非常無常性. 所

以者何. 謂無常自性不壞. 大慧. 此是一切性

無性無常事. 除無常無有能令一切法性無

性者. 如杖瓦石破壞諸物言自心妄想等

者. 謂彼於非常非無常中. 自生分別以爲無

常. 能壞諸法而自性不壞. 此卽是前性無性

無常之事. 意謂事可壞而性不可壞. 世間諸

法有壞者. 因無常故. 無常遍於諸法之中. 如

杖瓦石能破壞諸物而自體不壞也

現見各各不異. 是性無常事. 非作所作有差

別. 此是無常此是事. 作所作無異者. 一切性

常無因性. 大慧. 一切性無性有因. 非凡愚所

知  此破外計. 佛謂現前所見諸法. 與無常

無異. 安有性與事不同耶. 故云非作所作有

差別故. 知無常卽事. 事卽無常. 此能所不

異應是常義. 無因性者. *入楞伽云. 不見有

因. 言無常無破壞諸法之因. 一切性下. 佛言

諸法滅壞實亦有因. 但此意微隱. 非凡愚之

所能了

非因不相似事生. 若生者. 一切性悉皆無常.

是不相似事. 作所作無有別異. 而悉見有異.

若性無常者. 墮作因性相. 若墮者. 一切性不